รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่  ๑๑ / ๒๕๕๗
วันอังคารที่ ๑๑ พฤศจิกายน พ.ศ. ๒๕๕๗  เวลา ๑๔.๕๕ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๘๐   คน
ผู้มาประชุม

๗๑   คน
ผู้ไม่มาประชุม

  ๙   คน 
ได้แก่




๑. นายอามร

โสภานุสนธิ์
ไปราชการ



๒. นายภัทรพล

นนทะภา
ไปราชการ




๓. นางสาวบุษบา

แก้วกันทา
ไปราชการ



๔. นายกฤตติพัฒน์
กุลจักร์

ไปราชการ






๕. นางสาววิไลลักษณ์
แซ่โล้ว

ไปราชการ



๖. นายอมรเทพ

มั่นคง

ไปราชการ



๗. นางสาวชาตินี

ศิริพงษ์ไทย
ลาคลอดบุตร



๘. นายเจษฎา

ปวงรังสี

ลากิจ



๙. นายกฤษณะพงศ์
จำรัส

ไม่ทราบสาเหตุ
ผู้ร่วมประชุม  นักศึกษาฝึกประสบการณ์ฯ  จำนวน ๑๔ คน


ระเบียบวาระที่ ๑  เรื่องที่ประธานแจ้งให้ทราบ

อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤศจิกายน จำนวน ๘ คน ดังนี้ 

นายวรวิทย์  ภูวดล  นางสาวฉวีวรรณ ทองบุญตา  นางสมเจตนา  มาประเสริฐ  นางอัจฉรา  จ้าวสันเทียะ 
นางสาวยุพิน  ศรีสุทัศน์  นางสาวโชติรส  แห้วเพ็ชร  นางสาวรัตนาภรณ์  โยทะพงษ์ และนายอมรเทพ  มั่นคง  

มอบเกียรติบัตรให้คณะครูที่ร่วมกิจกรรมรักการอ่านของ สพม.๔๑

มอบเกียรติบัตรการอบรมเชิงปฏิบัติการเครือข่ายการสืบสวนข้อเท็จจริง เมื่อวันที่ ๒๙ กรกฎาคม ๒๕๕๗ 
ณ โรงแรมเพชร  ให้กับรองฯ กวีวัฒน์  เงินขาว และนางสาวน้ำผึ้ง  เขมะสุนะ

มอบเกียรติบัตรการอบรมพัฒนาครูและบุคลากรทางการศึกษาด้านการวัดผล เมื่อวันที่ ๒๙-๓๑ สิงหาคม ๒๕๕๗ ณ โรงแรมเมย์ฟลาวเวอร์ แกรนด์ เดอ โฮเทล  จังหวัดพิษณุโลก  ให้กับนางสาวลำดวน  ไชยสอาด  
และนายวิโรจน์  ตั้งวังสกุล

โรงเรียนคลองลานวิทยามอบเงินร่วมทำบุญในงานฌาปนกิจศพคุณพ่อสาม  จันธิดา  บิดารองฯ ผจญ  
จันธิดา  และนายเนตร  ครุฑสุวรรณ  สามีนางพิมผกา  ครุฑสุวรรณ

๑.๑ จุดเน้นการพัฒนาเร่งด่วน สพม.๔๑ “ร้อยละ ๓ O-NET  ๑๒ ค่านิยมจำได้ใช้เป็น อ่านเขียนคล่องเรียนรู้ได้ ใส่ใจเด็กพิเศษ บริหารมุ่งผลสัมฤทธิ์ ร่วมรับผิดชอบ โปร่งใน ตรวจสอบได้” ให้นักเรียนท่องและเขียนค่านิยม ๑๒ ประการ และให้โรงเรียนดำเนินการตามนโยบายจุดเน้นของ สพม.๔๑

๑.๒ การร่วมกิจกรรมวันสำคัญทางราชประเพณีต่างๆ สพม.๔๑ ขอให้สถานศึกษาและบุคลากรเข้าร่วมกิจกรรมร่วมกับชุมชน
 
๑.๓ แนวปฏิบัติกรณีนักเรียนถูกจับดำเนินคดี  หากมีนักเรียนถูกจับดำเนินคดีเกี่ยวกับคดียาเสพติด โรงเรียนต้องทำหนังสือแจ้งให้ สพม.๔๑ ทราบด้วย  ดังนั้น จึงขอให้ครูที่ปรึกษาเช็คชื่อและติดตามนักเรียนที่ไม่มาโรงเรียน หากไม่ทราบสาเหตุขอให้ครูที่ปรึกษาติดตามไปที่บ้านของนักเรียนด้วย
 
๑.๔ การเบิกจ่ายเงินวิทยฐานะและค่าตอบแทนรายเดือนของข้าราชการครูและบุคลากรทางการศึกษา ประจำปีงบประมาณ ๒๕๕๘  โรงเรียนได้ยืนยันข้อมูลการเบิกจ่ายเงินวิทยฐานะและค่าตอบแทนรายเดือนของข้าราชการครูและบุคลากรทางการศึกษา ประจำปีงบประมาณ ๒๕๕๘  ไปแล้ว รอให้ สพม.๔๑ มีคำสั่งเบิกจ่ายฯ ต่อไป
๑.๕ การสำรวจการใช้สารเสพติดในสถานศึกษา ประจำปี ๒๕๕๘   สพม.๔๑ ให้เฝ้าระวัง ตรวจสอบและคัดกรองนักเรียนที่ใช้สารเสพติด โดยให้ชุดตรวจหาสารเสพติดเพื่อตรวจและคัดกรองนักเรียนที่ใช้สารเสพติด โรงเรียนต้องดำเนินการเมื่อ สพม.๔๑ ขอข้อมูลในเรื่องนี้โรงเรียนต้องมีข้อมูลพร้อมที่จะส่งให้ สพม.๔๑
๑.๖ การจัดเก็บข้อมูลรายบุคคล ภาคเรียนที่ ๒ ผ่านระบบ DMC (ระยะที่ ๒ ข้อมูล ๑๐ พ.ย. ๒๕๕๗)  
ให้โรงเรียนดำเนินการเพราะ สพฐ.จะปิดระบบวันที่ ๑๕ พฤศจิกายน ๒๕๕๗
๑.๗ การจัดทำแผนงาน/โครงการประจำปี  โรงเรียนได้พิจารณาจัดสรรงบประมาณปี ๒๕๕๘ เป็นที่เรียบร้อยแล้วเตรียมนำเสนอเพื่อขออนุมัติจากคณะกรรมการสถานศึกษาก่อน แล้วต้องทำแผนงาน/โครงการประจำปี จำนวน ๒ เล่ม ส่งไปยัง สพม.๔๑

๑.๘ สรุปผลการทดสอบทางการศึกษาระดับชาติขั้นพื้นฐาน (O-NET) ปีการศึกษา ๒๕๕๖  ได้ถ่ายเอกสาร
ให้กลุ่มบริหารงานวิชาการไปแล้วและจะถ่ายเอกสารแจกให้หัวหน้าทุกกลุ่มสาระการเรียนรู้เพื่อนำไปพัฒนา ผลการทดสอบทางการศึกษาระดับชาติขั้นพื้นฐาน (O-NET) ปีการศึกษา ๒๕๕๖ โรงเรียนคลองลานวิทยาอยู่ในระดับพอใช้ 

๑.๙ การเตรียมความพร้อมสอบ O-NET ม.๓ ระหว่างวันที่ ๓๑ ม.ค.-๑ ก.พ. ๒๕๕๘  โรงเรียนได้จัดชั่วโมง
ที่ ๑ ของวันจันทร์ถึงวันพฤหัสบดีเป็นชั่วโมงติว ขอให้ครูผู้สอนสอนติวให้กับนักเรียน และควรกระตุ้นให้เห็นความสำคัญของการสอบ O-NET ด้วย

๑.๑๐ การจัดการเรียนการสอนวิชาประวัติศาสตร์และหน้าที่พลเมือง  ในภาคเรียนที่ ๒/๒๕๕๗ โรงเรียนได้จัดการเรียนการสอนวิชาประวัติศาสตร์และหน้าที่พลเมืองให้กับนักเรียนทุกระดับชั้น เพื่อให้นักเรียนได้รู้จักประวัติศาสตร์และหน้าที่พลเมืองเพื่อนำมาปฏิบัติ และขอให้ครูผู้สอนทุกกลุ่มสาระการเรียนรู้สอดแทรกหน้าที่พลเมืองให้กับนักเรียนด้วย
สพม.๔๑ ได้จัดอบรมครูสอนวิชาประวัติศาสตร์และหน้าที่พลเมือง ในวันที่ ๑๐-๑๑ พฤศจิกายน ๒๕๕๗ 
ณ โรงเรียนกำแพงเพชรพิทยาคม 

๑.๑๑ การใช้ข้อสอบกลาง ร้อยละ ๒๐  ในการสอบปลายภาคเรียนที่ ๒/๒๕๕๗ จะใช้ข้อสอบกลางของ สพฐ. ๒๐ % ซึ่งเป็นข้อสอบแบบปรนัย  ดังนั้น ในการสอบระหว่างภาคขอให้ครูผู้สอนออกข้อสอบเป็นอัตนัยบ้างเพื่อให้นักเรียนรู้จักการเขียนตอบเป็น

๑.๑๒ การส่งใบลา  บุคลากรที่ลา เมื่อมาปฏิบัติหน้าที่ต้องส่งใบลาในวันแรกที่มาปฏิบัติหน้าที่ แต่มีบุคลากรบางคนไม่ส่งใบลาหลังจากมาปฏิบัติหน้าที่ ดังนั้น จึงขอให้ปฏิบัติตามข้อตกลงและเหตุผลประกอบการลาขอให้สมเหตุสมผลด้วยโดยเฉพาะการลากิจแล้วเดินทางออกต่างจังหวัดไม่อยู่ในอำนาจของผู้อำนวยการฯ ที่จะอนุญาตได้  หากบุคลากรคนใดจะลาขอให้โทรศัพท์แจ้งกลุ่มบริหารงานบุคคลด้วย
ระเบียบวาระที่ ๒  รับรองรายงานการประชุมครั้งที่  ๑๐/๒๕๕๗

รับรอง

ระเบียบวาระที่ ๓  เรื่องสืบเนื่องจากการประชุมครั้งที่ ๑๐/๒๕๕๗

ไม่มี
ระเบียบวาระที่ ๔  เรื่องเสนอเพื่อพิจารณา

๔.๑ การมอบหมายงานพิเศษนอกเหนือการสอน ภาคเรียนที่ ๒/๒๕๕๗  โรงเรียนคลองลานวิทยาได้ปรับโครงสร้างการบริหารงานใหม่โดยเพิ่มกลุ่มงานกิจการนักเรียนขึ้นมาอีก ๑ ฝ่ายงาน  เพิ่มงานบางงานเข้ามาและมีการปรับเปลี่ยนบุคลากรตามความเหมาะสมจึงต้องมีการมอบหมายงานพิเศษให้แก่บุคลากรเพื่อถือปฏิบัติ จึงนำเสนอร่างคำสั่งแต่งตั้งบุคลากรปฏิบัติหน้าที่พิเศษ ภาคเรียนที่ ๒/๒๕๕๗ เพื่อให้บุคลากรร่วมกันพิจารณาถึงความเหมาะสม

      บุคลากรร่วมกันพิจารณาแล้วมีข้อเสนอ ดังนี้

      นายภัทรพล  นนทะภา  ขอให้นายอมรเทพ  มั่นคง  เป็นเจ้าหน้าที่งานโสตทัศนูปกรณ์

      นายปกรณ์  วัฒนศิริ  ขอเป็นเจ้าหน้าที่งานส่งเสริมประชาธิปไตย

      นางสาวลำดวน  ไชยสอาด ขอตัดนางสาวณัฐภรณ์  รื่นจิตร์ ออกจากงาน GPA และให้ไปอยู่งานพัฒนาระบบประกันคุณภาพ
 
      ขอให้เพิ่มนางสาววิไลลักษณ์  แซ่โล้ว  เป็นเจ้าหน้าที่งานวางแผนงบประมาณ

      ขอให้เพิ่มนายเอกพันธุ์  ทิพย์นาวา  เป็นเจ้าหน้าที่งานประสานงานและพัฒนาเครือข่ายการศึกษา

      นางปฐมรัตน์  จำรัส  ขอเพิ่มบุคลากรงานพัฒนาระบบประกันคุณภาพ

      บุคลากรคนใดมีความประสงค์จะปรับเปลี่ยนบุคลากรเพิ่มเติมให้แจ้งได้ที่รองฯ มังกร  แสนกุล  และให้ถือปฏิบัติตั้งแต่วันที่ ๑๒ พฤศจิกายน ๒๕๕๗  

ระเบียบวาระที่  ๕  เรื่องจากกลุ่มบริหารงาน

๕.๑ งานที่เกี่ยวข้องกับกลุ่มบริหารวิชาการ

      ๕.๑.๑ ข้อสอบปลายภาค จะใช้ข้อสอบกลางในการทดสอบนักเรียนในระดับชั้นมัธยมศึกษาปีที่ ๑ และ ๒ ซึ่งเป็นข้อสอบแบบปรนัยจำนวน ๒๐ % ใน ๕ รายวิชาหลักและสอบพร้อมกันทั่วประเทศ  อีก ๘๐ % ครูผู้สอนควรออกเป็นข้อสอบแบบอัตนัย

      ๕.๑.๒ สพม.๔๑ จะจัดสอบ Pre-O-NET ประมาณเดือนมกราคม ๒๕๕๘ เพื่อนำผลการสอบมาพัฒนาปรับปรุง แต่ยังไม่กำหนดวันเวลาที่ชัดเจน

      ๕.๑.๓ ครูคนใดที่จะไปแข่งขันศิลปหัตถกรรมนักเรียนภาคเหนือ ครั้งที่ ๖๔ ณ จังหวัดแพร่ ขอให้ติดตามและศึกษาเกณฑ์ต่างๆ จากเว็บไซต์ของ สพม.๔๑ ด้วย หากต้องการเปลี่ยนแปลงรายชื่อนักเรียนให้ประสาน
นายอดิศักดิ์  วงศ์ยุทธนานนท์

      ๕.๑.๔ สพม.๔๑ แจ้งให้ครูที่นำนักเรียนเข้าร่วมการแข่งขันศิลปหัตถกรรมนักเรียนระดับ สพม. ครั้งที่ ๖๔ ปริ้นท์เกียรติบัตรจากเว็บไซต์ของ สพม. ๔๑ 

      ๕.๑.๕ ให้ทุกกลุ่มสาระการเรียนรู้/กิจกรรม ลงรายการกิจกรรมในปฏิทินที่นางสาวลำดวน  ไชยสอาด
ในวันที่ ๑๒ พฤศจิกายน ๒๕๕๗

      ๕.๑.๖ ชั่วโมงติว  แจกตารางติวให้ครูแล้ว จะเริ่มใช้ในสัปดาห์ที่ ๓ จนกว่ากลุ่มบริหารวิชาการจะแจ้งให้หยุดติว ให้ครูนำข้อสอบมาวิเคราะห์  โดยจะติวเฉพาะบางตัวชี้วัดที่มีผลสัมฤทธิ์ต่ำก็ได้ 


      ๕.๑.๗ การสอบแก้ตัวครั้งที่ ๑  จะหมดเขตในวันที่ ๑๔ พฤศจิกายน ๒๕๕๗ นักเรียนจะสอบแก้ตัวหรือไม่ขอให้ครูผู้สอนส่งแบบสอบแก้ตัวในวันจันทร์ที่ ๑๗ พฤศจิกายน ๒๕๕๗  งานวัดผลจะเช็ครายชื่อนักเรียน
ที่สอบแก้ตัวไม่ผ่านเพื่อแจ้งรายชื่อให้ครูผู้สอนในการสอบแก้ตัวในครั้งที่ ๒ ต่อไป

      ๕.๑.๘ หากนักเรียนทำข้อสอบปลายภาคแล้วไม่ผ่าน (ติด ๐) จะต้องสอบซ่อมและทำข้อสอบเท่านั้น
จะไม่มีการมอบหมายชิ้นงาน  และขอความกรุณาจากครูผู้สอนหากนักเรียนได้คะแนน ๔๗-๔๙ จะพิจารณานักเรียนเป็นรายบุคคลให้ได้ผลการเรียนผ่านได้หรือไม่

      ๕.๑.๙ จากการสำรวจบันทึกการจัดการเรียนการสอน พบว่า นักเรียนในชั้นมัธยมศึกษาปีที่ ๓/๒ ๓/๔ และ ๓/๕ ไม่เข้าเรียน  ขอให้ครูที่ปรึกษารับทราบและติดตามนักเรียนด้วย หากครูผู้สอนต้องการบันทึกพฤติกรรมของนักเรียนในชั้นเรียนก็สามารถบันทึกได้เลยเพื่อครูที่ปรึกษาจะได้รับทราบและนำไปปรับเปลี่ยนพฤติกรรมของนักเรียนในที่ปรึกษา

      ๕.๑.๑๐ งานวัดผลแจก ปพ.๕ ให้กับคณะครู  ขอให้คณะครูกำหนดน้ำหนักคะแนนตามตัวชี้วัดและแจงคะแนนรายหน่วยให้ครบและถูกต้อง  นักศึกษาฝึกประสบการณ์ให้เขียนชื่อครูพี่เลี้ยงไว้หน้าแล้วเขียนชื่อนักศึกษา
ฝึกประสบการณ์ตามหลัง และหากจะให้ผลการเรียนเป็น ๐ กับนักเรียนขอให้ปรึกษากับครูพี่เลี้ยงก่อน
๕.๒ เรื่องที่เกี่ยวกับกลุ่มบริหารทั่วไป
      ๕.๒.๑ กลุ่มบริหารทั่วไปต้องขออภัยคณะครูที่ล็อคเครื่องถ่ายเอกสารเพื่อควบคุมการใช้งานเพราะที่ผ่านมาบุคลากรใช้เครื่องถ่ายเอกสารเป็นจำนวนมาก หากครูคนใดต้องการใช้เครื่องถ่ายเอกสารให้ลงบันทึกขออนุญาตเพื่อเช็คจำนวน และเช็คว่างานอะไร/เรื่องใด
      
     ๕.๒.๒ นายวินัย  สีกิ  ขอขอบคุณฝ่ายบริหารที่ให้ความไว้วางไจให้ปฏิบัติหน้าที่หัวหน้ากลุ่มงานกิจการนักเรียน และขอความร่วมมือจากคณะครูในกลุ่มงานและบุคลากรทุกคนให้ความร่วมมือด้วย ตนจะตั้งใจทำงานและยินดีให้คำปรึกษาทุกเรื่อง ถ้าเชิญคณะครูในกลุ่มงานประชุมขอให้เข้าประชุมด้วย  

๕.๓ เรื่องที่เกี่ยวกับกลุ่มบริหารงบประมาณ/บุคคล

      ๕.๓.๑ การตรวจสอบพัสดุประจำปี  ขอให้ส่งภายในวันที่ ๑๔ พฤศจิกายน ๒๕๕๗ ที่ห้องพัสดุ

      ๕.๓.๒ สพฐ. เปิดระบบ UTQ Online แล้ว ครูคนใดที่ว่างขอให้เข้าไปเรียนได้และปริ้นท์เกียรติบัตร
มาด้วย

      ๕.๓.๓ ครูคนใดที่ยังไม่ได้ต่อใบประกอบวิชาชีพขอให้ตรวจสอบด้วย เพราะต้องยื่นคำขอต่อใบอนุญาตประกอบวิชาชีพก่อนที่จะหมดอายุ ๑๘๐ วัน ครูคนใดที่มีความประสงค์จะต่อใบประกอบวิชาชีพให้ติดต่อที่นางสาวน้ำผึ้ง  เขมะสุนะ

      ๕.๓.๔ ครูคนใดมีความประสงค์ที่จะขอพระราชทานเครื่องราชย์อิสริยาภรณ์ ติดต่อนางพิมผกา  
ครุฑสุวรรณ  ภายในวันที่ ๑๔ พฤศจิกายน ๒๕๕๗

      ๕.๓.๕ กลุ่มบริหารงานบุคคลสำรวจข้อมูลข้าราชการครูที่เป็นสมาชิกสหกรณ์ออมทรัพย์ครูกำแพงเพชร จำกัดเพื่อทำบัตรสมาชิกฯ ขอให้ข้าราชการครูสำรวจข้อมูลที่เคาน์เตอร์ห้องธุรการด้วย และขอรูปถ่ายจำนวน ๑ รูป

      ๕.๓.๖ ข้าราชการครูคนใดต้องการตรวจสุขภาพประจำปี ขอให้ไปลงชื่อได้ที่กลุ่มบริหารบุคคล 
หรือต้องการไปตรวจที่โรงพยาบาลอื่นก็ได้

      ๕.๓.๗ ลูกจ้างชั่วคราวขอให้สำเนาหน้าสมุดบัญชีธนาคารกรุงไทยให้กลุ่มบริหารบุคคลด้วย เพราะจะโอนเงินเดือนเข้าบัญชีธนาคารฯ ให้แทนการจ่ายเป็นเงินสด

      ๕.๓.๘ การเก็บเงินสวัสดิการในงานฌาปนกิจศพบิดา มารดา สามี ภรรยา และบุตร ของบุคลากรโรงเรียนคลองลานวิทยาตามข้อตกลงของโรงเรียนคลองลานวิทยานั้น ที่ผ่านมาใช้เวลาหลายวันกว่าจะเก็บได้ครบทำให้ไม่สามารถนำไปมอบให้เจ้าภาพได้ทันในวันงาน ดังนั้น ต่อไปหากมีงานฌาปนกิจศพใดขอให้คณะครูนำเงินมาชำระที่นางสาวยุพิน  ศรีสุทัศน์  กลุ่มบริหารงานบุคคลจะสำเนาการเก็บเงินจากบุคลากรมอบให้เจ้าภาพด้วย และงานสวัสดิการโรงเรียน  จะสำรองจ่ายให้เจ้าภาพไปก่อน

      ๕.๓.๙ นักเรียนแจ้งว่าโรงเรียนจำหน่ายน้ำดื่มราคาขวดละ ๖ บาท นั้นแพงเกินไปน่าจะปรับราคาลงให้เหลือขวดละ ๕ บาท  ซึ่งตนก็มีความประสงค์ที่จะจำหน่ายน้ำดื่มในราคาถูกจึงได้สอบถามและไปดูงานโรงเรียน
ปางศิลาทองศึกษาที่ผลิตน้ำดื่มจำหน่าย พบว่า ในปีแรกโรงเรียนปางศิลาทองศึกษานั้นมีปัญหามากมาย ขาดทุน และไม่ได้มีกำไรจากการผลิตน้ำดื่มขายจนสามารถซื้อรถตู้ได้ 


     โรงเรียนคลองลานวิทยา มีการแบ่งเจ้าหน้าที่ในการผลิต การจำหน่าย และทำบัญชี ออกจากกัน และที่ผ่านมาโรงเรียนยังจัดทำระบบสำรองน้ำดื่ม ปรับปรุงระบบการกรองน้ำ ซื้อตู้แช่ จ้างคนจำหน่ายน้ำดื่ม ซึ่งใช้เงินไปเป็นจำนวนมาก ขณะนี้มีเงินสดเหลืออยู่ประมาณ ๒๓,๐๐๐ บาทเศษ 


     ครูคนใดมีจิตอาสาจะช่วยขยายกำลังการผลิตขอให้แจ้งชื่อได้ที่กลุ่มบริหารบุคคล
ระเบียบวาระที่  ๖  เรื่องอื่น ๆ
ผอ. สมชาย  อังสุโชติเมธี
 
ผู้ว่าราชการจังหวัดและผู้อำนวยการสำนักงานเขตพื้นที่การศึกษามัธยมศึกษา เขต ๔๑ จะมาร่วมจิบกาแฟแชร์ความคิด ในภาคเช้าวันที่ ๑๓ พฤศจิกายน ๒๕๕๗ ณ อุทยานแห่งชาติคลองลาน

นางสาวณัฏฐ์ศศิ  โชติอภิชานันท์  จะเข้ารับการประเมินวิทยฐานะชำนาญการพิเศษด้านที่ ๑ และด้านที่ ๒ ในวันที่ ๑๔ พฤศจิกายน ๒๕๕๗ 


ขอขอบคุณครอบครัวภิงคารวัฒน์ ที่มอบเงินเพื่อสร้างโรงอาหารปัญญานุสรณ์เป็นเงินจำนวน ๑๐,๐๐๐ บาท

สพม.๔๑ พิจารณาให้ความช่วยเหลือนางสาวพัทธมน  ภิงคารวัฒน์  ให้ได้เลื่อนขั้นเงินเดือนแม้จะมีวันลา
เกินกว่าที่ระเบียบกำหนดไว้

ขอบคุณคณะครูที่นำนักเรียนไปประกวดกิจกรรม TO BE NUMBER ONE แล้วชนะเลิศการประกวด
แดนเซอร์  เมื่อวันที่ ๑๐ พฤศจิกายน ๒๕๕๗  ณ ห้างสรรพสินค้าบิ๊กซี  จังหวัดกำแพงเพชร
รองฯ ผจญ  จันธิดา

ขอขอบคุณคณะครูที่ไปร่วมงานฌาปนกิจศพคุณพ่อสาม  จันธิดา  ณ อำเภอแม่ระมาด  จังหวัดตาก
นางประทวน  มาดี

จะมีการสอบธรรมศึกษา ในวันที่ ๑๒ พฤศจิกายน ๒๕๕๗ และขอเชิญคณะครูคุมสอบตามคำสั่งแต่งตั้งคณะกรรมการคุมสอบธรรมะเข้าร่วมการประชุมเวลา ๐๘.๐๐ น.  ณ ห้องโสตทัศนศึกษา 

ขอเชิญชวนคณะครูร่วมบริจาคปัจจัยเพื่อเลี้ยงภัตตาหารเพลพระได้ที่นางสุนิสา  ภู่ฤทธิ์ 
นางวันเพ็ญ  ศรเลี่ยมทอง

ขอเชิญผู้กำกับลูกเสือเนตรนารี ม.๓ เข้าร่วมการประชุมเพื่อวางแผนเข้าค่ายลูกเสือเนตรนารี ม.๓ ในวันที่ ๑๒ พฤศจิกายน ๒๕๕๗  เวลา ๑๕.๓๐ น. 
นายสมชาย  กัลยาณธรรม

ขอความกรุณาครูผู้สอนเช็คเวลาเรียนให้นักเรียนที่ไปแข่งขันกีฬาด้วย เพราะตนทำบันทึกแจ้งกลุ่มบริหารวิชาการทุกครั้ง แต่นักเรียนที่เป็นนักกีฬาแจ้งว่าครูผู้สอนเช็คนักเรียนขาดเรียน
ปิดประชุมเวลา ๑๗.๐๕ น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา
